techiaith/cofnodycynulliad_en-cy huggingface dataset:
English: First Minister, whilst it is correct for us to understand this important issue with regard to primary and secondary school pupils, we also have to be aware that post-16 learners also rely heavily on public transport to attend colleges and universities, and apprentices have to pay travel costs not only to college, but also to their place of work. I am sure you are aware that there are increasing concerns for post-16 learners where local authorities have discretionary travel arrangements, because discretionary travel arrangements have been affected as a result of local authorities facing tough financial decisions. As you have stated, a commitment has been given to review and consult on the learner travel guidance this year, but this has been delayed. First Minister, firstly, what assessment has the Welsh Government made of the impact of the rise in transport costs on post-16 learners and how could this assessment feed into the learner travel Measure? And, secondly, can you provide an update on when the review of the learner travel Measure will be taking place? Thank you.
Welsh: Prif Weinidog, er ei bod yn iawn i ni ddeall y mater pwysig hwn o ran disgyblion ysgolion cynradd ac uwchradd, mae'n rhaid i ni hefyd fod yn ymwybodol bod dysgwyr ôl-16 hefyd yn dibynnu'n drwm ar drafnidiaeth gyhoeddus i fynychu colegau a phrifysgolion, a bod prentisiaid yn gorfod talu costau teithio nid yn unig i'r coleg, ond hefyd i'w gweithle. Rwy'n siŵr eich bod yn ymwybodol bod pryderon cynyddol i ddysgwyr ôl-16 pan fo gan awdurdodau lleol drefniadau teithio dewisol, oherwydd effeithiwyd ar drefniadau teithio dewisol o ganlyniad i awdurdodau lleol yn wynebu penderfyniadau ariannol anodd. Fel yr ydych wedi ei ddweud, mae ymrwymiad wedi'i roi i adolygu ac ymgynghori ar y canllawiau ar deithio gan ddysgwyr eleni, ond mae hyn wedi'i ohirio. Prif Weinidog, yn gyntaf, pa asesiad y mae Llywodraeth Cymru wedi'i wneud o effaith y cynnydd mewn costau trafnidiaeth ar ddysgwyr ôl-16 a sut y gallai'r asesiad hwn gyfrannu at y Mesur teithio gan ddysgwyr? Ac, yn ail, a wnewch chi roi'r wybodaeth ddiweddaraf am pryd y bydd yr adolygiad o'r Mesur teithio gan ddysgwyr yn cael ei gynnal? Diolch.
English: Thank you, Presiding Officer. First Minister, two weeks ago, the Government announced that it was temporarily suspending its Ukrainian refugee scheme of being the supersponsor for refugees coming to Wales, a scheme that we welcomed when it was officially brought before the Welsh people to show what we could be doing in this part of the UK to help refugees coming out of Ukraine. Yesterday we saw again the horrors of the war there, where a shopping mall was hit by a military missile, with no military target in sight, and civilians suffering atrocious casualties. In your comments last week about the Ukrainian sponsorship scheme, you said that the Welsh Government had anticipated an initial 1,000 refugees coming, but, to date, 4,000 had registered. What is the Government doing to undertake to support the refugees that are already with us and, importantly, those refugees that have registered to come to Wales under the scheme?
Welsh: Diolch yn fawr, Llywydd. Prif Weinidog, bythefnos yn ôl, cyhoeddodd y Llywodraeth ei bod yn atal dros dro ei chynllun ffoaduriaid Wcráin o fod yn uwch-noddwr i ffoaduriaid sy'n dod i Gymru, cynllun a groesawyd gennym pan ddaeth gerbron pobl Cymru yn swyddogol i ddangos yr hyn y gallem ni fod yn ei wneud yn y rhan hon o'r DU i helpu ffoaduriaid sy'n dod allan o Wcráin. Ddoe gwelsom eto erchyllterau'r rhyfel yno, lle cafodd canolfan siopa ei tharo gan daflegryn milwrol, heb darged milwrol o fewn golwg o gwbl, a sifiliaid yn dioddef colledion erchyll. Yn eich sylwadau yr wythnos diwethaf am gynllun nawdd Wcráin, fe ddywedoch chi fod Llywodraeth Cymru wedi rhagweld y byddai 1,000 o ffoaduriaid yn dod i ddechrau, ond, hyd yma, 4,000 oedd wedi cofrestru. Beth y mae'r Llywodraeth yn ei wneud i gefnogi'r ffoaduriaid sydd eisoes gyda ni ac, yn bwysig, y ffoaduriaid hynny sydd wedi cofrestru i ddod i Gymru o dan y cynllun?
English: Thank you for that response, First Minister. I'm in agreement with you that the centres offer that initial support, that initial sense of safety and sanctuary after coming from such turmoil as there is in Ukraine. But what's really important is to understand how the Government are now identifying the additional resources that will be required to cater for people beyond the initial welcome centres, because I think you, like me, would agree that these centres are only temporary staging posts before a permanent settlement can be put in place for families that come to Wales. I did point this out in my letter to you on 11 March of this year that I had concerns around the resources that Welsh Government had put in place to support the scheme. Could you give us some clarity, please, First Minister, as to where you believe you will identify the additional resources, in particular the housing resources, that will be required? [ Interruption.] I can hear the Government shaking their heads and sniggering. It is a fact - [ Interruption.] I can't believe that you are - . You are sniggering, because you are taking a serious situation and believing it can be developed into a political point. There is an issue that there are people stuck in transit in places that were only temporary for them, rather than the housing stock that the Welsh Government should identify. I want to know where that housing stock is coming from. Can the First Minister provide that answer?
Welsh: Diolch am yr ateb yna, Prif Weinidog. Rwy'n cytuno â chi bod y canolfannau'n cynnig y gefnogaeth gychwynnol honno, yr ymdeimlad cychwynnol hwnnw o ddiogelwch a noddfa ar ôl dod o'r fath gythrwfl ag sydd yn Wcráin. Ond yr hyn sy'n wirioneddol bwysig yw deall sut y mae'r Llywodraeth yn awr yn nodi'r adnoddau ychwanegol y bydd eu hangen i ddarparu ar gyfer pobl y tu hwnt i'r canolfannau croeso cychwynnol, oherwydd rwy'n credu y byddech chi, fel minnau, yn cytuno mai dim ond llety dros dro yw'r canolfannau hyn cyn y gellir rhoi trefniadau setlo parhaol ar waith ar gyfer teuluoedd sy'n dod i Gymru. Nodais hyn yn fy llythyr atoch ar 11 Mawrth eleni fod gennyf bryderon ynghylch yr adnoddau yr oedd Llywodraeth Cymru wedi'u rhoi ar waith i gefnogi'r cynllun. A allech chi roi rhywfaint o eglurder i ni, os gwelwch yn dda, Prif Weinidog, ynghylch ble y credwch y byddwch yn nodi'r adnoddau ychwanegol, yn enwedig yr adnoddau tai, y bydd eu hangen? [ Torri ar draws.] Gallaf glywed y Llywodraeth yn ysgwyd eu pennau ac yn piffian. Mae'n ffaith - [ Torri ar draws.] Ni allaf gredu eich bod - . Rydych yn piffian, oherwydd rydych chi'n cymryd sefyllfa ddifrifol ac yn credu y gellir ei datblygu'n bwynt gwleidyddol. Mae yna broblem, mae pobl yn sownd ar eu hynt drwodd, mewn mannau a oedd i fod dros dro iddyn nhw, yn hytrach na'r stoc dai y dylai Llywodraeth Cymru ei nodi. Rwyf eisiau gwybod o le y daw'r stoc dai honno. A all y Prif Weinidog roi'r ateb hwnnw?
English: It's called failure.
Welsh: Mae'n cael ei alw'n fethiant.
English: Of course there is failure in the system, and it comes from a decade of failure to invest in these matters by your Government - people who supported them over that period. But the idea that there is a large and easily accessible stock of housing just waiting to be brought on stream - it isn't like that, and that's why the offers from families will be the backbone of the way in which we are able to move people beyond the welcome centre and on to the next step in their journey here in Wales.
Welsh: Wrth gwrs, mae methiant yn y system, a daw yn sgil degawd o fethiant i fuddsoddi yn y materion hyn gan eich Llywodraeth chi - pobl a'u cefnogodd dros y cyfnod hwnnw. Ond mae'r syniad bod stoc fawr a hygyrch o dai yn aros i gael eu defnyddio - nid felly y mae, a dyna pam mai'r cynigion gan deuluoedd fydd asgwrn cefn y ffordd y gallwn symud pobl y tu hwnt i'r ganolfan groeso ac ymlaen i'r cam nesaf ar eu taith yma yng Nghymru.
English: First Minister, the point I'm making to you is that you took the plaudits, and rightly took the plaudits, that you identified yourself as a supersponsor Government for refugees coming from the horrors that we are seeing in Ukraine, and we all want to play our part. But you have to identify the resources to marry up to the demand. Now, you have indicated, in your own words, that at the moment there are 4,000 individuals who have been identified as wanting to come to Wales. That is something to be celebrated, that they want to come to Wales. If you've identified £20 million for the 1,000 refugees that the initial assessment was allocated for, that means that you have to find an additional £60 million to cater for the additional 3,000, plus the housing requirement as well to move people out of the initial welcome centres. That is what I'm trying to find out from you at the moment, First Minister: where this resource is coming from from your additional resources that have been made available from the UK Government. And also, where are you going to find the housing stock to put people into quality accommodation so that they can rebuild their lives, which is important because that's part of the resettlement process that we want to see? These were known factors when you made the offer; it is a fact now that you've suspended the scheme, so it is not unreasonable to ask where you are going to take the scheme with the resources that you require, or will the scheme remain permanently in suspension?
Welsh: Prif Weinidog, y pwynt yr wyf yn ei wneud i chi yw eich bod wedi cymryd y clodydd, ac yn briodol wedi cymryd y clodydd, eich bod wedi nodi eich hun yn Llywodraeth uwch-noddwr ar gyfer ffoaduriaid sy'n dod o'r erchyllterau a welwn ni yn Wcráin, ac rydym i gyd eisiau chwarae ein rhan. Ond mae'n rhaid i chi nodi'r adnoddau sydd i ateb y galw. Nawr, rydych wedi dweud, yn eich geiriau eich hun, fod 4,000 o unigolion ar hyn o bryd wedi'u nodi fel rhai sydd eisiau dod i Gymru. Mae hynny'n rhywbeth i'w ddathlu, eu bod nhw eisiau dod i Gymru. Os ydych wedi nodi £20 miliwn ar gyfer y 1,000 o ffoaduriaid y dyrannwyd yr asesiad cychwynnol ar eu cyfer, mae hynny'n golygu bod yn rhaid i chi ddod o hyd i £60 miliwn ychwanegol i ddarparu ar gyfer y 3,000 ychwanegol, ynghyd â'r gofyniad tai yn ogystal â symud pobl allan o'r canolfannau croeso cychwynnol. Dyna'r hyn yr wyf yn ceisio'i ganfod gennych ar hyn o bryd, Prif Weinidog: o le y daw'r adnodd hwn o'ch adnoddau ychwanegol sydd ar gael gan Lywodraeth y DU. A hefyd, ble ydych chi'n mynd i ddod o hyd i'r stoc dai i roi pobl mewn llety o ansawdd fel y gallant ailadeiladu eu bywydau, sy'n bwysig oherwydd bod hynny'n rhan o'r broses ailsefydlu yr ydym eisiau ei gweld? Roedd y rhain yn ffactorau hysbys pan wnaethoch y cynnig; mae'n ffaith yn awr eich bod wedi atal y cynllun dros dro, felly nid yw'n afresymol gofyn i le yr ewch chi â'r cynllun gyda'r adnoddau sydd eu hangen arnoch, neu a fydd y cynllun yn parhau i gael ei atal a hynny'n barhaol?
English: Diolch, Llywydd. Michael Gove said last year, after your prompting, First Minister, that the Westminster Government wanted to reset the relationship with the devolved nations. We now know what they meant by that, of course - they want it to be a relationship where they are in control and we are subservient, where their Parliament is supreme and ours is subordinate. In announcing, without a word to you as a Government or to us as a Parliament their intention to repeal the Trade Union (Wales) Act 2017 passed by this Senedd, they've shown their contempt not just for workers, not just for Wales, but our entire democracy. This is not just one more in a long list of power grabs; it's a turning point. It's devolution's breaking point, potentially. It rolls back the rights of citizens, but also denies those very citizens the right to decide their own future. Now, you've said, First Minister, that you will resist Westminster in its attempt to undermine our democracy, but the urgent question now is: how?
Welsh: Diolch, Llywydd. Dywedodd Michael Gove y llynedd, ar ôl eich anogaeth chi, Prif Weinidog, fod Llywodraeth San Steffan eisiau ailsefydlu'r berthynas â'r gwledydd datganoledig. Gwyddom yn awr beth yr oedden nhw'n ei olygu wrth hynny, wrth gwrs - maen nhw eisiau iddi fod yn berthynas pryd y maen nhw'n rheoli ac yr ydym ni yn eilradd, eu Senedd nhw sydd oruchaf a'n Senedd ni'n wasaidd. Wrth gyhoeddi, heb air atoch chi y Llywodraeth nac atom ni y Senedd, eu bwriad i ddiddymu Deddf Undebau Llafur (Cymru) 2017 a basiwyd gan y Senedd hon, maen nhw wedi dangos eu dirmyg nid yn unig tuag at weithwyr, nid yn unig tuag at Gymru, ond tuag at ddemocratiaeth gyfan. Nid dim ond un enghraifft arall mewn rhestr hir o gipio pŵer yw hyn; mae'n drobwynt. Dyma dorbwynt datganoli, o bosibl. Mae'n tynnu hawliau dinasyddion yn ôl, ond mae hefyd yn gwadu'r hawl i'r union ddinasyddion hynny benderfynu ar eu dyfodol eu hunain. Nawr, rydych chi wedi dweud, Prif Weinidog, y byddwch yn gwrthwynebu San Steffan yn ei hymgais i danseilio ein democratiaeth, ond y cwestiwn brys nawr yw: sut?
English: First of all, Llywydd, let me say this, that it was deeply, deeply disrespectful of the UK Government - disrespectful to devolution, disrespectful to this Senedd - yesterday to have smuggled out, in an explanatory memorandum, not even in the statement that they made, their intention to attempt to repeal pieces of legislation that were passed through this legislature. Not a word in advance, not a letter to say that this is what they intended to do, and, if it hadn't been for the eagle eyes of people looking to see what they were intending to do, then we wouldn't know about it today, would we? I look at the Conservative benches. There's nothing they're not willing to defend, is there, if it comes out of Westminster? They're willing to defend a UK Government stating its intention without the simple respect of making those who will be affected know their intentions in that way. They had their opportunity, Llywydd. That piece of legislation passed through the Senedd. They could have referred it to the Supreme Court if they felt that it was in any way beyond the power and the authority of this Senedd. They chose not to do so. The reason that they revive it now - it's part of their vindictive approach to trade unions, and it's part of their disrespect agenda when it comes to devolution.
Welsh: Yn gyntaf oll, Llywydd, gadewch i mi ddweud hyn, mae Llywodraeth y DU yn amharchus iawn, iawn - amharchus iawn tuag at ddatganoli, amharchus tuag at y Senedd hon - wrth iddi, ddoe, smyglo allan, mewn memorandwm esboniadol, nid hyd yn oed yn y datganiad a wnaethon nhw, eu bwriad i geisio diddymu darnau o ddeddfwriaeth a basiwyd drwy'r ddeddfwrfa hon. Dim gair ymlaen llaw, dim llythyr i ddweud mai dyma yr oedden nhw'n bwriadu ei wneud, ac, oni bai am lygaid barcud pobl yn edrych i weld beth yr oedden nhw'n bwriadu ei wneud, yna ni fyddem yn gwybod amdano heddiw, na fyddem ni? Edrychaf ar feinciau'r Ceidwadwyr. Does dim byd nad ydyn nhw'n fodlon ei amddiffyn, nac oes, os daw allan o San Steffan? Maen nhw'n barod i amddiffyn Llywodraeth y DU yn datgan ei bwriad heb ddangos y parch lleiaf drwy adael i'r rhai yr effeithir arnyn nhw wybod beth yw eu bwriadau. Cawson nhw eu cyfle, Llywydd. Pasiodd y darn hwnnw o ddeddfwriaeth drwy'r Senedd. Gallen nhw fod wedi'i gyfeirio at y Goruchaf Lys pe baen nhw'n teimlo ei fod mewn unrhyw ffordd y tu hwnt i bŵer ac awdurdod y Senedd hon. Fe wnaethon nhw ddewis peidio â gwneud hynny. Y rheswm pam y maen nhw'n ei adfer nawr - mae'n rhan o'u hymagwedd filain tuag at undebau llafur, ac mae'n rhan o'u hagenda o amarch o ran datganoli.
English: How can we in Wales - at least those of us who care about our democracy in this Senedd - respond now in a way that makes Westminster rethink and retreat? A letter isn't going to work; that's been tried before. We can no more look to the Supreme Court for protection than progressives in the US can, because they have already ruled that Westminster has an unlimited power to legislate, even in devolved areas. Now, we have a very simple answer to this situation, which would remove Westminster's right to run roughshod over our democracy permanently, not just in the brief interludes of a Labour Government every 20 years, and that's independence. Now, isn't that an idea whose time has come? Now, the First Minister may not want to come that far, but could you accept that one way to send a clear message to Westminster that will make them sit up and listen is for you to say that your unionism is not unlimited, and for Wrexham's march for independence on Saturday to become the biggest ever, a march in defence of Welsh democracy, swelled not just by the ranks of my party's supporters, but your party's supporters as well?
Welsh: Sut y gallwn ni yng Nghymru - o leiaf y rheini ohonom sy'n poeni am ein democratiaeth yn y Senedd hon - ymateb yn awr mewn ffordd sy'n gwneud i San Steffan ailfeddwl a'i gwadnu hi? Nid yw llythyr yn mynd i weithio; rhoddwyd cynnig ar hynny o'r blaen. Ni allwn droi at y Goruchaf Lys i'n hamddiffyn fwy nag y gall blaengarwyr yn yr Unol Daleithiau, oherwydd maen nhw eisoes wedi dyfarnu bod gan San Steffan bŵer diderfyn i ddeddfu, hyd yn oed mewn meysydd datganoledig. Nawr, mae gennym ateb syml iawn i'r sefyllfa hon, a fyddai'n dileu hawl San Steffan i fathru ein democratiaeth dan draed yn barhaol, nid yn unig yng nghyd-destun byr Llywodraeth Lafur bob 20 mlynedd, ac annibyniaeth yw hynny. Nawr, onid yw hwn yn syniad y mae ei amser wedi dod? Nawr, efallai nad yw'r Prif Weinidog eisiau mynd mor bell â hynny, ond a allech chi dderbyn mai un ffordd o anfon neges glir i San Steffan a fydd yn gwneud iddyn nhw eistedd a gwrando yw i chi ddweud nad yw eich unoliaeth yn ddiderfyn, ac i orymdaith Wrecsam dros annibyniaeth ddydd Sadwrn fod y mwyaf erioed, gorymdaith i amddiffyn democratiaeth Cymru, wedi ei chwyddo nid yn unig gan rengoedd cefnogwyr fy mhlaid, ond gan gefnogwyr eich plaid chithau hefyd?
English: I have to say to the First Minister, and with regret, that I'm not hearing resistance from him; I'm hearing resignation. What if Labour loses the next Westminster general election, and the one after that? What if Boris Johnson is the Prime Minister well into the 2030s, as has been recently reported? What do we do then? Now, you've consistently said that the United Kingdom must be a voluntary union. Do you agree that there needs to be a clear and legally secure route for the nations of the UK to choose their constitutional future, Scotland and Wales? And isn't one of the options to us, in response to the decision by the UK Government to nullify our democracy - and surely that is a change that we have to recognise; the context is changing - to request the power for a referendum on the future of our democracy, a section 109 request in our circumstances, based on whichever model or models emerge from the constitutional commission that you've set up? In Scotland, they hate referenda - the UK Government says - but, in Wales, they say that they like them. Why don't we give them one? And if it's framed as Wales versus Westminster, it's surely a referendum that we can win.
Welsh: Rhaid i mi ddweud wrth y Prif Weinidog, a gyda gofid, nad wyf yn clywed gwrthwynebiad ganddo; rwy'n clywed ildiad. Beth pe bai Llafur yn colli etholiad cyffredinol nesaf San Steffan, a'r un ar ôl hynny? Beth pe bai Boris Johnson yn Brif Weinidog ymhell i'r 2030au, fel yr adroddwyd yn ddiweddar? Beth ydym ni'n ei wneud wedyn? Nawr, rydych chi wedi dweud yn gyson fod yn rhaid i'r Deyrnas Unedig fod yn undeb gwirfoddol. A ydych yn cytuno bod angen llwybr clir a diogel yn gyfreithiol i genhedloedd y DU ddewis eu dyfodol cyfansoddiadol, yr Alban a Chymru? Ac onid un o'r opsiynau i ni, mewn ymateb i benderfyniad Llywodraeth y DU i ddirymu ein democratiaeth - ac mae'n sicr bod hynny'n newid y mae'n rhaid i ni ei gydnabod; mae'r cyd-destun yn newid - yw i ofyn am y pŵer ar gyfer refferendwm ar ddyfodol ein democratiaeth, cais adran 109 yn ein hamgylchiadau, yn seiliedig ar ba bynnag fodel neu fodelau sy'n deillio o'r comisiwn cyfansoddiadol yr ydych wedi'i sefydlu? Yn yr Alban, maen nhw'n casáu refferenda - dywed Llywodraeth y DU - ond, yng Nghymru, maen nhw'n dweud eu bod yn eu hoffi. Pam nad ydym ni'n rhoi un iddyn nhw? Ac os yw wedi'i fframio fel Cymru yn erbyn San Steffan, mae'n sicr yn refferendwm y gallwn ni ei ennill.
English: Well, Llywydd, I've always argued - and I've got into trouble for it from time to time - that if the people of any constituent part of the United Kingdom vote for a referendum on their future, then they should be allowed to hold that referendum. I think that that would be the case in Wales as well. If a party that stands for that at an election wins a majority of votes in Wales, then of course that referendum should happen. But that hasn't happened here in Wales, and, until it does, I think that the case that the Member makes is fatally weakened.
Welsh: Wel, Llywydd, rwyf bob amser wedi dadlau - ac rwyf wedi mynd i drafferthion o'r herwydd o bryd i'w gilydd - os bydd pobl o unrhyw ran gyfansoddol o'r Deyrnas Unedig yn pleidleisio dros refferendwm ar eu dyfodol, yna dylid caniatáu iddyn nhw gynnal y refferendwm hwnnw. Rwy'n credu y byddai hynny'n wir yng Nghymru hefyd. Os bydd plaid sy'n sefyll dros hynny mewn etholiad yn ennill mwyafrif o bleidleisiau yng Nghymru, yna wrth gwrs y dylai'r refferendwm hwnnw ddigwydd. Ond nid yw hynny wedi digwydd yma yng Nghymru, a hyd nes y bydd yn gwneud hynny, rwy'n credu bod yr achos y mae'r Aelod yn ei wneud wedi'i wanhau'n angheuol.
English: I thank the Member for that, Llywydd. Early discussions with the UK Government established that its Down Syndrome Act will provide people with Down's syndrome in England with the same level of support and protection already enjoyed by people in Wales.
Welsh: Diolch i'r Aelod am hynna, Llywydd. Nododd trafodaethau cynnar gyda Llywodraeth y DU y bydd ei Deddf Syndrom Down yn rhoi'r un lefel o gymorth ac amddiffyniad i bobl â syndrom Down yn Lloegr sydd eisoes yn cael eu mwynhau gan bobl yng Nghymru.
English: Llywydd, work to produce the action plan is being carried out by the Wales cancer network. That work will continue through the summer. The Minister expects to receive a draft of the plan in September.
Welsh: Llywydd, mae'r gwaith o lunio'r cynllun gweithredu yn cael ei wneud gyda rhwydwaith canser Cymru. Bydd y gwaith hwnnw yn parhau drwy gydol yr haf. Mae'r Gweinidog yn disgwyl cael copi ddrafft o'r cynllun ym mis Medi.